label_title: Marssi Washingtoniin työn ja vapauden puolesta
label_desc: Marssi Washingtoniin työn ja vapauden puolesta () oli Yhdysvaltain mustien kansalaisoikeusliikkeen 28. elokuuta 1963 järjestämä suuri mielenosoitusmarssi maan pääkaupungissa Washingtonissa. Tapahtumasta muistetaan parhaiten Martin Luther Kingin Lincolnin muistomerkin edessä pitämä puhe ”I Have a Dream” (”Minulla on unelma”). Mielenosoitusmarssiin osallistui yli 200 000 ihmistä. Mielenosoituksen tarkoituksena oli tukea Yhdysvaltain kongressin käsittelemää kansalaisoikeuslakia. Suurin osa marssin osallistujista oli tummaihoisia.